KKR ने बंगाल के तीन खिलाड़ियों से अनुबंध किया  
कोलकाता नाइट राइडर्स ने आईपीएल-4 के लिए लक्ष्मी रतन शुक्ला, श्रीवत्स गोस्वामी और मोहम्मद शमी अहमद से भी अनुबंध किया है।
कोलकाता नाइट राइडर्स ने आईपीएल के चौथे चरण के लिए बंगाल के और तीन खिलाड़ियों- लक्ष्मी रतन शुक्ला, श्रीवत्स गोस्वामी और मोहम्मद शमी अहमद से अनुबंध किया है। बंगाल के पूर्व कप्तान शुक्ला आईपीएल के पिछले तीन सत्र में केकेआर से जुड़े हुए थे।  बेंगलुरु में हुई नीलामी में मनोज तिवारी को खरीदने वाली केकेआर के लिए गोस्वामी और मोहम्मद शमी नए खिलाड़ी हैं। गोस्वामी ने रॉयल चैलेंजर्स बेंगलुरु की ओर से आईपीएल में आगाज किया था और पिछले तीन सत्र में इस फ्रेंचाइजी के लिए खेलते थे, लेकिन बंगाल टीम का यह विकेटकीपर बल्लेबाज घरेलू आईपीएल टीम से जुड़ने से काफी खुश है।  मध्यम गति के गेंदबाज मोहम्मद शमी ने पिछले साल असम के खिलाफ बंगाल की ओर से रणजी आगाज किया था और इस साल ट्वेंटी-20 में बंगाल का प्रतिनिधित्व किया था।  केकेआर की टीम में अब बंगाल के चार खिलाड़ी हो गए हैं। उन्होंने मुंबई के स्पिनर इकबाल अब्दुल्ला और हिमाचल प्रदेश के विकेटकीपर मानविंदर बिस्ला को भी टीम में शामिल किया है।